คาดสัปดาห์หน้าบาทกรอบ30.55-30.85บาท/ดอลล่าร์
กสิกรไทยคาดเงินบาทสัปดาห์หน้าเคลื่อนไหวกรอบ30.55-30.85บาท/ดอลลาร์สหรัฐ จับตาแก้หนี้สเปน-กรีซ
27 ต.ค. 2555

กสิกรไทยคาดเงินบาทสัปดาห์หน้าเคลื่อนไหวกรอบ30.55-30.85บาท/ดอลลาร์สหรัฐ จับตาแก้หนี้สเปน-กรีซ
บริษัทศูนย์วิจัยกสิกรไทย คาดการณ์ค่าเงินบาท แนวโน้มสัปดาห์ถัดไป (29 ต.ค.-2 พ.ย.) เงินบาทอาจเคลื่อนไหวในกรอบ 30.55-30.85 บาทต่อดอลลาร์ฯ โดยคงต้องติดตามพัฒนาการของปัญหาหนี้ในสเปน แผนการรัดเข็มขัดของกรีซที่น่าจะมีผลต่อการพิจารณาอนุมัติเบิกเงินช่วยเหลือของกลุ่มเจ้าหนี้ Troika รวมถึงผลการประชุมนโยบายการเงินของธนาคารกลางญี่ปุ่น ขณะที่ ข้อมูลเศรษฐกิจสหรัฐฯ ที่สำคัญ ได้แก่ ตัวเลขตลาดแรงงาน ดัชนี ISM ภาคการผลิต ดัชนีความเชื่อมั่นผู้บริโภค ดัชนีผู้จัดการฝ่ายจัดซื้อเขตชิคาโกเดือนต.ค. รายจ่ายด้านการก่อสร้าง ข้อมูลรายได้ส่วนบุคคลเดือนก.ย. ดัชนีราคาบ้านเดือนส.ค. และจำนวนผู้ขอรับสวัสดิการว่างงานรายสัปดาห์